Romuald Balawelder

Romuald Balawelder, pseŭdonomo Romuald Niewiadomski (naskiĝis la 7-an de februaro 1893 en Lvovo, mortis la 24-an de majo 1975 en Legionowo) - pola filozofo sveddevena, literaturisto, pedagogo, geografo kaj vojaĝisto, aŭtoro de originala filozofia sistemo.

 Publikaĵoj 
 Piękna zabawa czyli teatr świata. Z pamiętnika przybłędy na świecie (Bela ludo aŭ teatro de la mondo. El taglibro de vagabondo sur la mondo), Warszawa 1919 (filozofia traktaĵo)
 Walerian Łukasiński, Warszawa 1925
 Tajemnice Mahrebu (Sekretoj de Magrebo), Warszawa 1928
 Dusza Północy. Z podróży "Polonią" na fjordy Norwegii i Nordkap (Animo de la Nordo. El vojaĝo per "Polonia" al fjordoj de Norvegio kaj Norda Promontoro), Warszawa 1932
 Żołnierz nieznany (Nekonata soldato), Warszawa 1933 (pri Józef Piłsudski)
 W stolicy Norwegii (En la ĉefurbo de Norvegio), 1934
 Zwariowana rzeczywistość (Freneza realo), Warszawa 1934
 Wielka Brytania oblana jest morzem (Grand-Britio estas ĉirkaŭita de la maro), Warszawa 1938
 Polska ma dostęp do morza. Wisłą do Bałtyku (Pollando havas aliron al la maro. Per Vistulo al la Balta Maro), Warszawa 1939
 Szkice filozoficzno-naukowe (Filozofi-sciencaj skizoj) - Interdisciplineca manuskripto

 Mallongigo pri la filozofia sistemo de Romuald Balawelder fare de Gerard Głuchowski 
Sistema filozofio de Romuald Balawelder akceptas, ke la realo estas unueco kaj multeco.
La unueco esprimas spiritecon, la multeco - fenomenecon, kiu subiĝas al ĉiama ŝanĝiĝo, do ĝi ne havas propran identecon, dum la spiriteco estas senŝanĝiteco, rezulte ĝi estas plena (vera) ekzisto. Celo de konsciaj estaĵoj skale de la tuta universo, pro ilia duobla naturo, estas transformo de konscio pere de laŭgrada forĵeto de la multeco (fenomeneco). Forĵeto de multeco estas strebo al unueco. Akiro de unueco estas identa kun atingo de la pura vivo, kiu identas kun spiriteco. La proceso direkte al spiriteco okazas en cikla transformo de la realo en maniero natura kaj spontana. Ĉiuj leĝoj de spirita evoluo kondukas al unu fundamenta leĝo de universala kreado.

 Bibliografio 
 Gerard Głuchowski, Philosophia perennis Romualda Balaweldera, współzałożyciela liceum w Legionowie, "Rocznik Legionowski", XI, 2018, s. 42-55
 Philosophia perennis Romualda Balaweldera "Galicja. Studia i materiały" 2/2016

 Interesaĵo 
Artikolo pri Romuald Balawelder estis mendita de la redakcio de 10-voluma Powszechna Encyklopedia Filozofii (Universala Enciklopedio de Filozofio), eldonata ĉe Katolika Universitato de Lublin, sed malakceptita sen klarigo.

Kategorio:Polaj filozofoj
Kategorio:Polaj verkistoj
Kategorio:Polaj pedagogoj
Kategorio:Polaj geografoj
Kategorio:Vojaĝantoj